Aremark kirke

Aremark kirke er en langkirke fra 1861 i Aremark kommune, Østfold fylke. Den tilhører Den norske kirke og hører til Østre Borgesyssel prosti i Borg bispedømme. Kirken ble bygget på samme sted som Aremark gamle kirke, en steinkirke fra trolig 1100-tallet som ble revet ca 1850.

Byggverket er i tegl og har 400 plasser. Arkitekt P.H. Holtermann.

Til hundreårsjubileet i 1961 fikk kirken en kalvariegruppe skåret av Anthon Røvik til erstatning for en altertavle fra 1881 som var malt av Ole Pedersen Nybo i kopi etter Eilif Peterssens alterbilde i Johannes kirke i Oslo. Dette bildet henger nå til venstre for korbuen.

Adkomst til stedet er via fylkesvei 21 og fylkesvei 863.

 Referanser 

 Kilder 




 Eksterne lenker 

 Aremark kirke i «Norges kirker»
 Artemisia.no – Aremark kirke



Kategori:Kirker i Aremark
Kategori:Kulturminner i Aremark
Kategori:Kirker i Østre Borgesyssel prosti
Kategori:Religiøse byggverk fra 1861
Kategori:1861 i Norge
Kategori:P. H. Holtermann
Kategori:Langkirker i Borg bispedømme